ዩኒቨርስቲው ህብረተሰብ ተኮር ጥናቶች እያደረገ መሆኑን ገለፀ
– በአገሪቱ እየተካሄደ ያውን ልማት የሚያፋጥኑና የሕብረተሰቡን ችግር ፈቺ የሆኑ ጥናቶችንና ምርምሮችን እያካሄደ መሆኑን የጅማ ዩኒቨርስቲ አስታወቀ።የዩኒቨርስቲው የአካዳክ፣ ምርምርና የተማሪዎች ጉዳይ ምክትል ፕሬዚዳንት ዶክተር ታዬ ቶለማሪያም ለዋልታ ኢንፎርሜሽን ማዕከል እንደገለፁት ዩኒቨርስቲው የህብረተሰቡን ችግር ሊፈቱ የሚችሉ ስምንት ዓበይት የምርምር ጭብጦችን  ለይቶ እየሰራ ነው።በጊቤ ወንዝ እየተካሄዱ ባሉ ትላልቅ ልማቶች ዙሪያ የተለያዩ ጥናቶች መከናወናቸውን የገለፁት ዶክተር ታየ በጤናና በግብርናው ዘርፍም በርካታ ህብረተሰብ ተኮር ጥናቶች መደረጋቸውን ገልፀዋል።የዩኒቨርስቲውን የምርምር ደረጃ ለማሳደግና የትምህርት ጥራቱን ለማረጋገጥ በካናዳ፣ በአሜሪካ፣ ቤልጂየም፣ በራሺያና ኮርያ እንደዚሁም በተለያዩ አፍሪካ አገራት ከሚገኙ ከ60 በላይ ዩኒቨርስቲዎች ጋር የትብብር ስምምነቶችን ፈጽሞ በተለያዩ ጉዳዮች ዙሪያ በመተጋገዝ እየሰራ ነው።ምክትል ፕሬዚዳንቱ አያይዘውም ዩኒቨርስቲው በፈጠረው  የሁለትዮሽ ግንኙነት የልምድ ተሞክሮ ልውውጥ ከማድረጉም ባሻገር የዩኒቨርስቲው መምህራን ነፃ የትምህርት ዕድል አግኝተው የሚሰለጥኑበት እድል ተፈጥሯል ብለዋል።እሰካሁን ድረስ 38 የሚሆኑ የዩኒቨርስቲው መምህራን በሁለተኛና በሶስተኛዲግሪ ነፃ የትምህርት እድል አግኝተው በመማር ላይ መሆናቸውንም ዶክተር ታዬ  ገልፀዋል።